समस्तीपुर/मोतिहारी : दिसंबर 2017मे मिथिला मे एहन भूकंप आएत जाहिसं जान मालक एतेक क्षति होएत जेकक भरपाई केनाय असंभव सन होएत। एहि भूकंपक तीव्रता 1934 मे आएल भूकंप एतेक होएत। एकटा अंग्रेजी अखबारक मानी तऽ मोतीहारीक एकटा शिक्षक उमेश प्रसाद वर्मा अप्पन रिसर्चक आधार पर इ भविष्यवाणी केलन्हि।
 मुजफ्फरपुर : बिहार विश्वविद्यालयक अप्पन झंडी प्रशासनिक भवन पर जल्दिये फहराएत देखल जाएत। अधिकतर विभागाध्यक्ष, कॉलेजक प्राचार्य आ विश्वविद्यालयक अधिकारीगण हरियर रंगक झंडी पर अप्पन सहमति दऽ देलन्हि। सिंडिकेट सदस्यगण सं सेहो एहि पर सहमति लेल जा रहल अछि। एकर अनुमोदन होएबाक बाकी अछि। एतय सं हरियर झंडी भेटलाक बाद विश्वविद्यालक हरियर रंगक झंडी फहराएत।
 फरीदाबाद : सूरजकुंड हस्तशिल्प मेला मे मिथिला पेंटिंग आकर्षकक केंद्र बनल अछि । मेलामे हैंडमेड कागज आ प्राकृतिक रंग सं बनल मिथिला पेंटिंगक बहुतो स्टॉल अछि जाहि मे मिथिला प्राइम क नजरि स्टॉल नंबर 857, 858, 796, 745, 915 आदि पर पड़ल।
 स्टॉल नंबर 745 केर संचालक भोगेन्द्र पासवान बतौलनि जे ओ अखन रांची में रहैत छथि आ ओतहि रहि क मिथिला पेंटिंग बनाबय छथि। दरभंगा के मूल निवासी श्री पासवान बतौलनि जे अहि बेरक मेला मे मिथिला पेंटिंगक नीक बिक्री भ रहल अछि।
 स्टॉल नंबर 796 केर मुन्द्रिका बतौलनि जे ओ मधुबनी सा आयल छथि आ हुनका लग शिव , पार्वती ,राधा ,कृष्ण आदिक आकर्षक पेंटिंग छन।
 स्टॉल नंबर 857 पर नवीन कुमार झा बैसल छथि आ ऒ घिबाही , राजनगर ,मधुबनी सं आयल छथि। एनाही स्टॉल नंबर 858 पर राजा कुमार , 915 पर शिव कुमार पासवान बैसल छथि।
 पटना/झंझारपुर : बिहारक समाज कल्याण मंत्री पद सं परवीन अमानुल्लाह क इस्तीफा देबाक बाद ग्रामीण कार्य विभागक मंत्री नीतीश मिश्र केँ समाज कल्याण विभागक अतिरिक्त प्रभार देल गेल अछि।
 केंद्रीय मंत्रीमंडल सचिवालय विभागक प्रधान सचिव ब्रजेश महरोत्रा बतौलनि जे मुख्यमंत्री नीतीश कुमारक सुझाव पर राज्यपाल डी वाई पाटिल ग्रामीण कार्य विभागक मंत्री नीतीश मिश्र केँ समाज कल्याण विभागक अतिरिक्त प्रभार देल गेल अछि।
 बताबी जे परवीन अमानुल्लाहक इस्तीफा मुख्यमंत्री द्वारा पठेबाक बाद राज्यपाल काल्हि सांझ स्वीकार कऽ लेला। पूर्व राजनयिक आ बाबरी मस्जिद एक्शन कमेटीक सदस्य सैयद शाहबुद्दीनक बेटी आ वरिष्ठ भारतीय प्रशासनिक सेवाक अधिकारी अफजल अमानुल्लाहक कनिया परवीन अमानुल्लाह इ कहि कऽ दू दिन पहिले समाज कल्याण मंत्री, विधायक आ जदयूक सदस्यता सं त्यागपत्र दऽ देलनि कि हुनक विभागमे जे पारदर्शिता 6 मास मे आनल जा सकैत छल, ओ अप्पन तीन बरखक कार्यकालक दौरान नहि आनि सकली।
 केंद्रीय मंत्रीमंडल सचिवालय विभागक प्रधान सचिव ब्रजेश महरोत्रा बतौलनि जे मुख्यमंत्री नीतीश कुमारक सुझाव पर राज्यपाल डी वाई पाटिल ग्रामीण कार्य विभागक मंत्री नीतीश मिश्र केँ समाज कल्याण विभागक अतिरिक्त प्रभार देल गेल अछि।
 सीतामढ़ी : कुहेस कम नहि होएबाक कारण आब 21 फरवरी तक लिच्छवी एक्सप्रेस सीतामढ़ी सं आनन्द विहार (दिल्ली) नहि चलत। इ ट्रेन 22 फरवरी सं आनन्द विहार सं सीतामढ़ी लेल चलत। एहि सं पहिले इ ट्रेन 28 दिसंबर सं 17 फरवरी धरि रद्द छल मुदा पूर्व मध्य रेलवे मंगलदिन प्रेस विज्ञप्ति जारी कऽ कुहेस कम नहि होएबाक कारणे 21 फरवरी धरि रद्द रखबाक निर्णय लेलक अछि।
 जनकपुर : गुठी संस्थान केन्द्रीय कार्यालय जानकी मन्दिरक महन्थमे अप्पन मोनसं एकटा सामान्य साधुकेँ राखि मन्दिरक परंपरा उपर आक्रमण केलक अछि। जानकी मंदिर जनकपुरक मात्र नहि बल्कि सम्पूर्ण हिन्दूक आस्थाक केन्द्र रहल अछि।
 एहनमे मन्दिरसं जुड़ल कोनो काज करबासं पहिले गुठी संस्थानके सोचब आवश्यक छल मुदा गुठीक कर्मचारीसं लऽ कऽ पदाधिकारी सभ पैसा देखिते कोनो निर्णय कऽ सकैत अछि तकर उदाहरण जानकी मन्दिरबला प्रकरणसं देखल जा सकैत अछि।
 ओना गुठी केन्द्रीय कार्यालयक सिफारिस कार्यान्वयन होएत एहिमे सम्भावना कमे रहल अछि कारण जानकी मन्दिरक परम्पराके ओहिना नहि तोड़ल जा सकैत अछि।
 देशमे गुठी मात्रे सभ किछु नहि अछि। कानुन अछि, सरकार अछि आ जनता सेहो।
 जानकी मन्दिरके ट्रस्टमे लऽ जाएके निर्णय कएल जा सकैत छल मुदा ओहि दिस गुठीक पदाधिकारीके ध्यान नहि गेल मात्र किछु लाभक लेल जानकी मन्दिरक महन्थ सन गरिमामय पदके विवादमे आनि देल गेल अछि।
 आखिर ई प्रकरण केँ सरकार छानबीन आयोग गठन कऽ सार्वजनिक करबाक आवश्यकता अछि।
 एहिमे पैसाक गंध अत्यधिक देखल जा रहल अछि।
 (समदिया : सुजीत कुमार झा, जनकपुर)
एहनमे मन्दिरसं जुड़ल कोनो काज करबासं पहिले गुठी संस्थानके सोचब आवश्यक छल मुदा गुठीक कर्मचारीसं लऽ कऽ पदाधिकारी सभ पैसा देखिते कोनो निर्णय कऽ सकैत अछि तकर उदाहरण जानकी मन्दिरबला प्रकरणसं देखल जा सकैत अछि।
 ओना गुठी केन्द्रीय कार्यालयक सिफारिस कार्यान्वयन होएत एहिमे सम्भावना कमे रहल अछि कारण जानकी मन्दिरक परम्पराके ओहिना नहि तोड़ल जा सकैत अछि।
 देशमे गुठी मात्रे सभ किछु नहि अछि। कानुन अछि, सरकार अछि आ जनता सेहो।
 जानकी मन्दिरके ट्रस्टमे लऽ जाएके निर्णय कएल जा सकैत छल मुदा ओहि दिस गुठीक पदाधिकारीके ध्यान नहि गेल मात्र किछु लाभक लेल जानकी मन्दिरक महन्थ सन गरिमामय पदके विवादमे आनि देल गेल अछि।
 आखिर ई प्रकरण केँ सरकार छानबीन आयोग गठन कऽ सार्वजनिक करबाक आवश्यकता अछि।
 एहिमे पैसाक गंध अत्यधिक देखल जा रहल अछि।
 (समदिया : सुजीत कुमार झा, जनकपुर)
नई दिल्ली : अखिल भारतीय मिथिला राज्य समितिक तत्वावधान मे जंतर-मंतर पर पृथक मिथिला राज्य गठन लेल जोरदार प्रदर्शन भेल। कार्यक्रमक मौका पर समितिक संयोजक अमरेंद्र झा साफ शब्द मे कहलनि जे, जौँ आब फरका मिथिलाक गठन मे आओर देरी भेल संपूर्ण बिहार बंद कएल जाएत। कार्यक्रम मे वक्तागण कहलनि जे अलग राज्य बनला सं मिथिलाक विकास होएत, संगे बेरोजगारीक समस्या केर समाधान होएत।
 वक्तागणक कहब छल जे क्षेत्रक शैक्षणिक, आर्थिक आ औद्योगिक आजादी लेल पृथक राज्य बनाएब जरुरी अछि।
 धरना-प्रदर्शनक उपरांत मिथिला राज्यक मांग लऽ राष्ट्रपति, प्रधानमंत्री आ कृषि राज्यमंत्री केँ ज्ञापन देल गेल। एहि धरनामे दिल्ली-एनसीआर लगाइत मिथिला धरि सं लोक सभ पहुंचल छलथि।
 वक्तागणक कहब छल जे क्षेत्रक शैक्षणिक, आर्थिक आ औद्योगिक आजादी लेल पृथक राज्य बनाएब जरुरी अछि।
 धरना-प्रदर्शनक उपरांत मिथिला राज्यक मांग लऽ राष्ट्रपति, प्रधानमंत्री आ कृषि राज्यमंत्री केँ ज्ञापन देल गेल। एहि धरनामे दिल्ली-एनसीआर लगाइत मिथिला धरि सं लोक सभ पहुंचल छलथि।
 दरभंगा : पूर्व रेल मंत्री स्व. ललित नारायण मिश्राक नैत आ जदयू नेता ऋषि मिश्रा अप्पन दादाक मृत्युक गुत्थी अखन धरि नहि सुलझबा पर आपत्ति व्यक्त करैत एहि मामला मे सरकार सं किछ प्रश्न पूछलनि। संग ललित जयंती केँ राजकीय सम्मान घोषित करबाक लेल मुख्यमंत्री नीतीश कुमार केँ धन्यवाद देलनि आ समस्तीपुर रेलवे स्टेशन परिसर मे हुनक प्रतिमा स्थापित करबाक मांग केलनि। ओ सरकार सं पूछलनि जे 3 जनवरी 1975 केँ समस्तीपुर बम कांड मे ओ शहीद भऽ गेला। ओ सरकार सं जानय चाहैत छथि जे हुनका दानापुर अनबाक बदले दरभंगा कियैक नहि आनल गेल ? जाहि ट्रेन मे घायल रेल मंत्री ललित नारायण मिश्रा छलथि, ओहि ट्रेन केँ पटना ऐबा मे 8 घंटा कोना लागि गेलै ? एहि जांच मे तत्कालीन केंद्र आ राज्य सरकारोंक भूमिका की रहल ? 1974 क दिसंबर मास मे दू टा कांग्रेसी नेता समस्तीपुर कियैक गेल छलथि, जखनकि ओतहि कोनो राजनैतिक कार्यक्रम नहि छल। ललित बाबूक मृत्यु समस्तीपुर मे नहि दानापुर मे भेल छल।
 Powered by Blogger. 